โนเล-เซเรนา ลิ่วรอบ 2 ออสซีโอเพ่น ลักษิกา ตกรอบแรก
โนวัค ยอโควิช ควง เซเรนา วิลเลียมส์ ผ่านเข้ารอบ 2 แกรนด์สแลมแรกของปี 2016 ออสเตรเลียน โอเพ่น แบบไม่มีปัญหา ขณะที่ น้องลัก ลักษิกา คำขำ นักหวดสาวขวัญใจชาวไทยไปไม่ถึงดวงดาว พ่าย เพตรา ควิโตวา มือ 7 ของโลก ตกรอบแรกอย่างน่าเสียดาย,สำนักข่าวต่างประเทศ รายงานวันที่ 18 ม.ค. ว่า การแข่งขันเทนนิสแกรนด์สแลมแรกของปี ออสเตรเลียน โอเพ่น 2016 ที่ เมลเบิร์น ปาร์ค ในนครเมลเบิร์น ประเทศออสเตรเลีย ชิงเงินรางวัลรวม 44 ล้านดอลลาร์ออสเตรเลีย หรือประมาณ 1,110 ล้านบาท เป็นการแข่งขันในประเภทชายเดี่ยว และ หญิงเดี่ยว รอบแรก โดยมีนักเทนนิสชื่อดังหลายรายลงทำการแข่งขัน,ในประเภทชายเดี่ยวรอบแรก แมตซ์ไฮไลต์อยู่ที่คู่ของ โนวัค ยอโควิช แชมป์เก่าและมือ 1 ของโลกชาวเซอร์เบีย ลงสนามพบกับ ชุง ยอน นักหวดดาวรุ่งวัย 19 ปี จากเกาหลีใต้มือ 52 ของโลก และผลปรากฏว่า ยอโควิช เหนือกว่าเยอะใช้เวลา 1 ชั่ว 57 นาที เอาชนะไปได้แบบไม่ยากเย็นนัก 3 เซตรวด 6-3, 6-2 และ 6-4 ผ่านเข้ารอบ 2 ไปรอพบผู้ชนะระหว่าง ก็องแตง อาลีส์ มือไวลด์การ์ดจากฝรั่งเศส หรือ อิวาน โดดิก มือ 78 โลกจากโครเอเชียต่อไป,ขณะที่ประเภทหญิงเดี่ยวรอบแรก คู่ที่น่าสนใจเป็นการพบกันของ เซเรนา วิลเลียมส์ แชมป์เก่าและมือ 1 ของโลกชาวสหรัฐฯ ลงสนามพบกับ คามิลา จอร์จี มือ 36 โลกจากอิตาลี และก็เป็น เซเรนา เป็นฝ่ายไล่ต้อนเอาชนะไปได้ 2 เซตรวด 6-4 และ 7-5 ใช้เวลา 1 ชั่วโมง 47 นาทีผ่านเข้ารอบ 2 ไปพบกับ ซู เหว่ย เซียะ มือของ 90 โลกจากไต้หวัน,ส่วน น้องลัก ลักษิกา คำขำ นักหวดสาวหนึ่งเดียวของไทยที่ผ่านรอบควอลิฟายด์มาได้ แต่สุดท้ายก็ไปไม่ถึงดวงดาว เมื่อไม่สามารถต้านทานความแข็งแกร่งของ เพตรา ควิโตวา อดีตแชมป์แกรนด์สแลมวิมเบิลดัน มือ 6 ของรายการชาวเช็กได้ ก่อนจะพ่ายไปแบบขาดลอย 0-2 เซต 3-6 และ 1-6 แต่ยังได้เงินรางวัลปลอบใจ 34,500 ดอลลาร์ออสเตรเลีย หรือประมาณ 870,421 บาท,ส่วนผลการแข่งขันคู่อื่นที่น่าสนใจ (ประเภทชายเดี่ยวรอบแรก),โรเจอร์ เฟเดเรอร์ (สวิตเซอร์แลนด์,มือ 3) ชนะ นิโคลอซ บาซิลาชวิลลี (จอร์เจีย) 3-0 เซต 6-2,6-1,6-2,โทมัส เบอร์ดิช (เช็ก, มือ 6) ชนะ ยูคิ บัมบรี (อินเดีย) 3-0 เซต 7-5, 6-1, 6-2,เคอิ นิชิโคริ (ญี่ปุ่น, มือ 7) ชนะ ฟิลิปป์ โคห์ลชไรเบอร์ (เยอรมัน) 3-0 เซต 6-4, 6-3, 6-3,มาริน ซิลิช (โครเอเชีย, มือ 12) ชนะ ธีโม เดอ บักเกอร์ (ฮอลแลนด์) 3-1 เซต 6-7(4), 7-5, 6-2, 6-4,ชิลส์ ซิมง (ฝรั่งเศส, มือ 14) ชนะ วาเซค พอสพิซิล (แคนาดา) 3-1 เซต 6-7(4), 6-3, 6-2, 6-4,เดวิด ก็อฟแฟง (เบลเยียม, มือ 15) ชนะ เซอร์เก สตาคอฟสกี (ยูเครน) 3-1 เซต 3-6, 6-3, 6-4, 6-4,โนอาห์ รูบิน (สหรัฐฯ) ชนะ เบอร์นัวต์ แปร์ (ฝรั่งเศส,มือ 17) 3-0 เซต 7-6(4),7-6(6),7-6(5),โดมินิก เธียม (ออสเตรีย, มือ 19) ชนะ ลีโอนาร์โด เมเยอร์ (อาร์เจนตินา) 3-1 เซต 6-2, 7-6(6), 4-6, 7-6(0),กิลเยร์โม การ์เซีย โลเปซ (สเปน,มือ 26) ชนะ พอล อองรี มาติเยอ (ฝรั่งเศส) 3-0 เซต 6-4,6-4,6-4,กริกอร์ ดิมิตรอฟ (บัลเกเรีย,มือ 27) ชนะ เปาโล ลอเรนซี (อิตาลี) 3-0 เซต 6-3,7-6(8),6-3,นิค คีร์กอส (ออสเตรเลีย,มือ 29) ชนะ ปาโบล คาร์เรโน (สเปน) 3-0 เซต 6-2,7-5,6-2,ส่วนผลการแข่งขันคู่อื่นที่น่าสนใจ (ประเภทหญิงเดี่ยวรอบแรก),อักเนียสซกา รัดวานสกา (โปแลนด์, มือ 4) ชนะ คริสตินา แม็คเฮล (สหรัฐฯ) 2-0 เซต 6-2, 6-3,คาร์ลา ซัวเรซ นาบาร์โร (สเปน, มือ 10) ชนะ วิคตอริจา โกลูบิค (สวิตเซอร์แลนด์) 2-0 เซต 7-5, 6-4,เบลินดา เบนซิช (สวิตเซอร์แลนด์, มือ 12) ชนะ อลิสัน ริสเก (สหรัฐฯ) 2-0 เซต 6-4, 6-3,โรแบร์ตา วินชี (อิตาลี, มือ 13) ชนะ ทามิรา พาสเซค (ออสเตรีย) 2-0 เซต 6-4, 6-2,ยูเลีย พูตินเซวา (คาซัคสถาน) ชนะ คาโรไลน์ วอซเนียคกี (เดนมาร์ก, มือ 16) 2-1 เซต 1-6, 7-6(3), 6-4,มาร์การิตา กาสปาร์ยาน (รัสเซีย) ชนะ ซารา แอร์รานี (อิตาลี, มือ 17) 2-1 เซต 1-6, 7-5, 6-1,สเวทลานา คุซเนทโซวา (รัสเซีย, มือ 23) ชนะ ดาเนียลา ฮันตูโชวา (สโลวาเกีย) 2-0 เซต 6-0, 6-2,หวัง เชียง (จีน) ชนะ สโลน สตีเฟนส์ (สหรัฐฯ, มือ 24) 2-0 เซต 6-3, 6-3,คริสตินา มลาเดโนวิช (ฝรั่งเศส, มือ 28) ชนะ โดมินิกา คิบูลโควา (สโลวาเกีย) 2-0 เซต 6-3, 6-4,มาเรีย ชาราโปวา (รัสเซีย, มือ 5) ชนะ นาโอะ ฮิบิโนะ (ญี่ปุ่น) 2-0 เซต 6-1, 6-3,ดาเรีย คาซัตคินา (รัสเซีย) ชนะ แอนนา แคโรลินา ชมีดโลวา (สโลวาเกีย, 27) 2-0 เซต 6-3, 6-3 ,ลอเรน เดวิส (สหรัฐฯ) ชนะ อนาสตาเซีย พาฟลูเชนโควา (รัสเซีย, มือ 26) 2-1 เซต 1-6, 6-3, 6-4,  
โนวัค ยอโควิช ควง เซเรนา วิลเลียมส์ ผ่านเข้ารอบ 2 แกรนด์สแลมแรกของปี 2016 ออสเตรเลียน โอเพ่น แบบไม่มีปัญหา ขณะที่ น้องลัก ลักษิกา คำขำ นักหวดสาวขวัญใจชาวไทยไปไม่ถึงดวงดาวพ่าย เพตรา ควิโตวา มือ 7 ของโลกตกรอบแรก
เทนนิสแกรนด์สแลม,ออสเตรเลียน โอเพ่น,ลักษิกา คำขำ,โนวัค ยอโควิช,เซเรนา วิลเลียมส์,ข่าวกีฬา,ข่าว,ผลเทนนิส,ไทยรัฐออนไลน์